ai4bharat/Pralekha huggingface dataset:
பாதுகாப்பு அமைச்சகம்
ஆயுதப்படை மருத்துவ சேவைகளில் 110 மருத்துவ மாணவர்கள் நியமனம்
ஆயுதப்படை மருத்துவக் கல்லூரியின் 55-ஆவது பிரிவைச் சேர்ந்த 21 பெண்கள் உட்பட 110 மருத்துவ மாணவர்கள், ஆயுதப்படை மருத்துவ சேவைகளில் மருத்துவ அதிகாரிகளாக மே 15 அன்று நியமிக்கப்பட்டனர்.
இதற்காக ஏற்பாடு செய்யப்பட்டிருந்த நிகழ்ச்சியில் ஆயுதப்படை மருத்துவக் கல்லூரியின் படைத்தலைவர் லெப்டினன்ட் ஜெனரல் நர்தீப் நைதானி, மாணவர்களை பணியில் அமர்த்தினார். 94 மாணவர்கள் இந்திய ராணுவத்திலும், 10 பேர் இந்திய விமானப் படையிலும், 6 பேர் இந்திய கடற்படையிலும் சேர்க்கப்பட்டனர். கல்லூரியின் பயிற்சியாளர் கர்னல் ஏ கே ஷாக்யா, புதிதாக சேர்க்கப்பட்ட மருத்துவ அதிகாரிகளுக்கு இந்திய அரசியலமைப்பின் படி பதவியேற்பு உறுதிமொழி செய்து வைத்தார். 1982-ஆம் ஆண்டிற்குப் பிறகு முதன்முதலாக கொவிட்-19 கட்டுப்பாடுகளை கருத்தில் கொண்டு பயிற்சி நிறைவு அணிவகுப்பு நடைபெறவில்லை.
சவாலான தருணத்தில் நாடு உள்ளபோது, இந்த மாணவர்கள் மருத்துவப் பணியில் சேர்வதாக தமது உரையில் லெப்டினன்ட் ஜெனரல் நைதானி கூறினார். கொவிட் போராளிகளாக தொற்றுக்கு எதிரான நாட்டின் போராட்டத்தில் இணைய உள்ள இந்த மாணவர்கள், பயிற்சியின்போது தாங்கள் பெற்ற திறன் மற்றும் அறிவை நோயாளிகளின் நலனிற்காக பயன்படுத்துமாறு அவர் கேட்டுக் கொண்டார்.
புதிதாக சேர்க்கப்பட்டுள்ள மருத்துவ அதிகாரிகள், நாடு முழுவதும் உள்ள 31 ஆயுதப்படை மருத்துவ சேவைகளில் உள்ளுரைவாளர்களாக உடனடியாக சேர உள்ளனர். இந்த 31 மருத்துவமனைகளும் ஆயுதப்படை வீரர்கள் மற்றும் பொதுமக்களுக்கான பிரத்தியேக கொவிட் சிகிச்சை மையங்களாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718786
மனித வள மேம்பாட்டு அமைச்சகம்
அடிப்படை கற்றல் நிலையை புரிந்து கொள்ள, ‘அடிப்படை கற்றல் ஆய்வை’ நடத்ததவுள்ளது மத்திய கல்வி அமைச்சகம்
3 ம் வகுப்பு நிலையில் மாணவர்களின் கற்றல் நிலையை புரிந்து கொள்ள, ‘அடிப்படைக் கற்றல் ஆய்வை மத்திய கல்வி அமைச்சகம் நடத்தவுள்ளது. உலகில் முதல் முறையாக இந்த ஆய்வு நடத்தப்படுகிறது. இது 22 இந்திய பொழிகளில் புரிந்து கொண்டு படிப்பதற்கான வரையறைகளை வகுப்பதை நோக்கமாக கொண்டுள்ளது. இந்த அடிப்டை கற்றல் ஆய்வு அனைத்து மாநிலங்களிலும் தேர்ந்தெடுக்கப்பட்ட பள்ளிகளில் தேசிய கல்வி, ஆராய்ச்சி மற்றும் பயிற்சி சபை -யால் மார்ச் 23ம் தேதி முதல் மார்ச் 26ம் தேதி வரை நடத்தப்படும். இந்த ஆய்வில் சுமார் 10,000 பள்ளிகள் மற்றும் 1 லட்சம் மாணவர்கள் பங்கேற்பர் என எதிர்பார்க்கப்படுகிறது.
இந்த அடிப்படைக் கற்றல் ஆய்வின் நோக்கங்கள்:நிபுன்  பாரத் திட்டத்துக்கான அடிப்படையை உருவாக்க, 3 ம் வகுப்பு மாணவர்களின் அடிப்படை கற்றலை மிகப் பெரியளவில் மதிப்பீடு செய்தல்.இந்த ஆய்வின் மூலம் ஒவ்வொரு மொழியிலும், புரிதலுடன் சரளமாக வாசிக்கும் திறனுக்கான அளவுகோல்களை உருவாக்குவதல்.
தேசியக் கல்வி கொள்கை 2020, வாசிக்கும் மற்றும் எழுதும் திறனுக்கு முக்கியத்துவம் அளிக்கிறது.
அடிப்படைக் கற்றல் ஆய்வானது, 3 ம் வகுப்பு குழந்தைகளுக்கு வெவ்வேறு இந்திய மொழிகளில் புரிதலுடன் வாசிப்பதில் அளவுகோல்களை ஏற்படுத்த உதவும். வயதுக்கேற்ற தெரிந்த மற்றும் தெரியாத பாடப் பகுதிகளை ஒரு குறிப்பிட்ட வேகத்தில் துல்லியமாகவும், புரிந்துணர்வுடன் படிக்கும் திறனையும், அடிப்படை எண்ணியல் திறன்களையும் இது மதிப்பிடும். மேலும் நிபுன் பாரத் இலக்குகளுக்கான அடிப்படையை உருவாக்கும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1809133
பாதுகாப்பு அமைச்சகம்
‘இறந்தவர்’ எனக் கருதப்பட்ட ராணுவ வீரரின் தாய்க்கு 2009 முதல் ஓய்வூதியம்: பாதுகாப்பு அமைச்சர் உத்தரவு
ஜம்மு காஷ்மீர் ரைஃபிள்ஸ் பிரிவைச் சேர்ந்த ரிங்க்கு ராம் என்ற ராணுவ வீரர் அருணாசலப் பிரதேசம் சீன எல்லைக் கோட்டுப் பகுதியில்  ரோந்துப் பணியில் 2009ம் ஆண்டு நவம்பர் மாதம் இருந்தபோது, நதியில் தவறி விழுந்தார். ஆனால், அவரது உடல் கிடைக்கவில்லை. அதையடுத்து, அந்த ராணுவ வீரரின் தாயார் ஆயுதப் படை தீர்ப்பாயத்தை அணுகி, தனது மகனுக்குரிய ஓய்வூதியம் தனக்குக் கிடைக்கவில்லை என்று புகார் அளித்திருந்தார்.
ஆனால், அவரது மகனின் சடலம் கிடைத்த பிறகுதான் அவருக்கு ஓய்வூதியம் வழங்குவது குறித்து பரிசீலிக்கப்படும் என்று தெரிவித்தனர். இச்செய்தி பல ஊடகங்களில் வெளியானது.
அதையடுத்து, பாதுகாப்புத் துறை அமைச்சர் திருமதி நிர்மலா சீதாராமன் இது குறித்து உரிய உடனடி நடவடிக்கை எடுக்க உத்தரவிட்டார். ராணுவ வீரர் ரிங்க்கு ராமின் குடும்ப மொத்த வருமானம் சாதாரண குடும்ப ஓய்வூதியம் பெறுவதற்கான வரம்பை விடக் கூடுதலாக இருப்பதாகக் கூறி, அவரது தாயார் திருமதி கமலாதேவிக்கு மறுக்கப்பட்டது.
எனினும், இந்திய சாட்சிய சட்டத்தின் கீழ் ஒருவர் 7 ஆண்டுகளுக்கு மேல் காணாமல் போனால், அவர் இறந்தவராகவே கருதப்பட வேண்டும் என்ற வகை உள்ளது. எனவே, மறைந்த ரைஃபிள் வீரர் ரிங்க்கு ராம் இறந்தவராக அறிவிக்கப்பட்டு, இறப்புச் சான்றிதழை அருணாசலப் பிரதேச அரசு 2018ம் ஆண்டு ஏப்ரல் 4ஆம் தேதி அளித்தது.
இந்த சான்றிதழைப் பெற்றுக்கொண்ட பிறகு, அலாகாபாத், 2018, ஏப்ரல் 5ஆம் தேதி ஓய்வூதிய பென்ஷன் குறித்து பாதுகாப்புக் கணக்குத் துறை முதன்மைக் கட்டுப்பாட்டாளர்  திருமதி கமலா தேவிக்குச் சாதகமாக 2018, ஏப்ரல் 5 ஆம் தேதி உத்தரவு பிறப்பித்தார். அதன்படி, திருமதி கமலா தேவிக்கு சிறப்புக் குடும்ப ஓய்வூதியமாக மாதந்தோறும் ரூ. 7 ஆயிரம், வழங்கும்படியும் அதை 2009ம் ஆண்டு நவம்பர் 19 முதல் 2015ம் ஆண்டு டிசம்பர் 31ம் தேதி வரையில் அளிக்க உத்தரவிடப்பட்டது. அதைத் தொடர்ந்து உரிய வகையில் மாதந்தோறும் ரூ. 17,990 அளிக்கவும் உத்தரவிடப்பட்டது. இவற்றுடன் மரணத்தை அடுத்த பணிக்கொடையாக ரூ. 86106 அளிக்கவும், மொத்தம் ரூ. 10 லட்சம் கருணைத் தொகையையும் அளிக்க உத்தரவிடப்பட்டுள்ளது.
பிரதமர் அலுவலகம்
நவராத்திரி விழாவையொட்டி, மக்களுக்குப் பிரதமர் வாழ்த்து
நவராத்திரி விழாவையொட்டி, மக்களுக்குப் பிரதமர் திரு. நரேந்திர மோடி, டுவிட்டர் மூலம் வாழ்த்து தெரிவித்துள்ளார்.
நவராத்திரி பண்டிகை நாடு முழுவதும் நாளையிலிருந்து கொண்டாடப்படுகிறது.
இந்தக் காலம், துர்கா பூஜையாலும், விழாக் கோலத்தில் இருக்கும். இந்த சிறப்பு விழாக் காலங்களில் இந்திய மக்களுக்கு எனது நல்வாழ்த்துகளைத் தெரிவித்துக் கொள்கிறேன்: பிரதமர் நரேந்திர மோடி.
பிரதமர் அலுவலகம், செப்டம்பர் 28, 2019.
|
பிரதமர் அலுவலகம்
|
சர்வதேச யோகா தினத்தை முன்னிட்டு, ராஞ்சியில் பிரதமர் தலைமையில் பிரம்மாண்டமான யோகா செயல்முறை நிகழ்ச்சி சர்வதேச யோகா தினத்தை முன்னிட்டு, ராஞ்சியில் பிரதமர் தலைமையில் பிரம்மாண்டமான யோகா செயல்முறை நிகழ்ச்சி
சர்வதேச யோகா தினத்தை முன்னிட்டு இன்று  ராஞ்சியில் நடைபெற்ற பிரம்மாண்டமான யோகா செயல்முறை நிகழ்ச்சியில் பிரதமர் திரு. நரேந்திர மோடி பங்கேற்றார்.
யோகா செயல்முறை துவங்குவதற்கு சற்று முன்னதாக இந்த நிகழ்ச்சியில் உரையாற்றிய பிரதமர், “அமைதிக்கு, நல்லிணக்கத்திற்கு, முன்னேற்றத்திற்கு யோகா என்பது நமது பொன்மொழியாகட்டும்” என்று கூறினார்.
இந்த நிகழ்ச்சியில் பங்கேற்ற அனைவருக்கும் வாழ்த்து தெரிவித்த பிரதமர், யோகா பற்றிய தகவல்களைப் பரவலாக கொண்டு சேர்த்ததில் முக்கிய பங்காற்றிய ஊடகவியலாளர்களையும், சமூக ஊடகங்களில் விழிப்புணர்வு ஏற்படுத்தியவர்களையும் பாராட்டினார்.
நவீன யோகா பற்றிய தகவல்களை நகரங்களிலிருந்து கிராமங்களுக்கும், ஏழை மற்றும் பழங்குடி இனத்தைச் சேர்ந்தவர்களின் இல்லங்களுக்கும் தான் கொண்டு சேர்க்க விரும்புவதாக பிரதமர் தெரிவித்தார். ஏழை மக்கள் மற்றும் பழங்குடியினத்தவர்களின் வாழ்வில் ஒரு அங்கமாக யோகா மாற வேண்டும் என்று வலியுறுத்திய பிரதமர், ஏனென்றால் அவர்கள்தான் பெரும்பாலும் நோய் தாக்குதல்களால் பாதிக்கப்படுகின்றனர் என்று குறிப்பிட்டார்.
தற்போது மாறி வரும் காலத்தில், நோய் தடுப்பு மட்டுமல்லாமல் ஆரோக்கியமான உடல் நலத்திலும் நாம் கவனம் செலுத்த வேண்டும் என்று பிரதமர் கூறினார். யோகா நமக்கு வலிமையைத் தரும் என்று தெரிவித்த அவர், இதுதான் யோகா மற்றும் பண்டைக்கால இந்திய தத்துவம் அளிக்கும் உத்வேகம் என்றார்.
யோகா என்பது வெறுமனே, தரையிலோ அல்லது பாயில் அமர்ந்தோ செய்யும் உடற்பயிற்சிகளால் எட்டப்படுவதில்லை என்ற அவர், யோகா ஒழுக்கத்தையும், ஈடுபாட்டையும் குறிக்கிறது என்றும், நமது வாழ்க்கை முழுக்க இதனைக் கடைபிடிக்க வேண்டும் என்றும் கூறினார்.
வயது, நிறம், ஜாதி, இனம், கருத்து, பிரிவு, பணக்காரர் அல்லது ஏழை, மாநிலம், எல்லைப்பகுதி போன்ற அனைத்தையும் கடந்தது யோகா என்றும், இது ஒவ்வொருவருக்கும் சொந்தமானது என்றும் பிரதமர் உரைத்தார்.
இன்று வரவேற்பு அறைகளிலிருந்து நிர்வாகக் குழு அறைகள் வரை, பூங்காக்களிலிருந்து விளையாட்டு வளாகங்கள் வரை, வீதிகளிலிருந்து உடல்நல மையங்கள் வரை, யோகா, மக்களின் கற்பனையில் பரந்து விரிந்துள்ளது என்று அவர் கூறினார்.
யோகா, பாரம்பரியமானது மற்றும் நவீனமயமானது என்றும், இது நிலையானதும், பரிமாண வளர்ச்சியை அடைந்து வருவதுமாகும் என்றும் திரு. நரேந்திர மோடி மேலும் தெரிவித்தார்.
நூற்றாண்டுகளாக யோகாவின் உட்பொருள் ஒன்றுதான்: ஆரோக்கியமான உடல், நிலையான மனம், ஒன்றுபட்ட உணர்வு, இவைதான் என்று பிரதமர் கூறினார். அறிவு, பணி, ஈடுபாடு ஆகியவற்றின் கச்சிதமான கலவைதான் யோகா என்று அவர் தெரிவித்தார்.
உலகம் யோகாவை கடைபிடிக்கும் போது, இது தொடர்பான ஆய்வுக்கு நாம் அழுத்தம் தர வேண்டும் என்று கூறிய பிரதமர், மருத்துவம், உடற்பயிற்சி மருத்துவம், செயற்கை நுண்ணறிவு ஆகிய துறைகளுடன் யோகாவை நாம் இணைக்க வேண்டும் என்று குறிப்பிட்டார்.
ஆயுஷ்
உத்தரப் பிரதேசத்தில் மருத்துவ வசதிகளுக்கு மிகப் பெரிய உந்துதலை அளிக்கிறது ஆயுஷ் அமைச்சகம்: தேசிய ஆயுஷ் திட்டத்தின் கீழ், ரூ.553.36 கோடி முதலீடு செய்யவுள்ளது
உத்தரப் பிரதேசத்தில் சுகாதார வசதிகளை ஊக்குவிக்க பல முக்கிய நடவடிக்கைகளை ஆயுஷ் அமைச்சகம் அறிவித்தது. தேசிய ஆயுஷ் திட்டத்தின் கீழ் உத்தரப் பிரதேசத்துக்கு மொத்தம் ரூ.553.36 கோடியை விடுவித்துள்ளது. இந்த முக்கிய அறிவிப்புகளை மத்திய ஆயுஷ் துறை அமைச்சர் திரு சர்பானந்த சோனோவால், உத்தரப் பிரதேச முதல்வர் யோகி ஆதித்யநாத் முன்னிலையில் அறிவித்தார்.
நாட்டில் நிலையான, பயனுள்ள, மற்றும் மலிவான மருத்துவ கட்டமைப்புகளை உருவாக்கும் முயற்சியில், 8 புதிய 50 படுக்கை வசதிகள் அடங்கிய ஆயுஷ் மருத்துவமனைகள் ரூ.72 கோடி செலவில் தொடங்கப்பட்டன. மாநிலத்தின் பல பகுதிகளில் 500 புதிய ஆயுஷ் சுகாதார மற்றும் நல மையங்கள் தொடங்கப்பட்டன.
அயோத்தியில் ஆயுஷ் கல்வி மையங்கள் ரூ.49.83 கோடி செலவில் தொடங்கப்படவுள்ளது.
250 புதிய ஆயுஷ் மருத்துவமனைகள் நாட்டின் பல மாவட்டங்களில் ஏற்படுத்தவுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1784902
நிதி அமைச்சகம்
கிஃப்ட்-ஐஎஃப்எஸ்சி-யில் லாங்கிவிட்டி மையத்தை அமைக்க நிலைத்தன்மை நிதி தொடர்பான நிபுணர் குழு பரிந்துரை
பாங்க் ஆஃப் அமெரிக்கா  தலைவர் திருமதி காக்கு நகாடே மற்றும் நியூ இந்தியா அஷ்யூரன்ஸ் முன்னாள் தலைவர் மற்றும் நிர்வாக இயக்குநர் திரு கோபாலன் சீனிவாசனின் தலைமையில் லாங்கிவிட்டி  நிதி தொடர்பான நிபுணர் குழுவை சர்வதேச நிதிச் சேவை மையங்கள் ஆணையம்  அமைத்திருந்தது. அதன் இறுதி அறிக்கையை ஐஎஃப்எஸ்சி தலைவரிடம் 12 ஏப்ரல் 2022 அன்று குழு சமர்ப்பித்தது.
உலகளவில் வளர்ந்து வரும் போக்குகளை ஆய்வு செய்த குழு, 60 வயதுக்கு மேற்பட்டவர்கள் அதிக உற்பத்தி திறன் கொண்ட மக்கள்தொகைக் குழுவாக இன்னும் இருப்பதையும், உலகளவில் $15 டிரில்லியன் செலவின ஆற்றலுடன் நிதி அமைப்பின் செல்வந்த பகுதியாக இருப்பதையும் கண்டறிந்தது.
இப்பிரிவின் வளர்ச்சிக்கு நிதி சேவைத் துறையின் முக்கிய பங்கை எடுத்துக்காட்டி, கிஃப்ட்-ஐஎஃப்எஸ்சி-யில் முதல் சர்வதேச லாங்கிவிட்டி மையத்தை அமைப்பதற்கு குழு பரிந்துரைத்தது. மேலும், நீண்ட ஆயுள் பொருளாதாரத்தை மேம்படுத்துவதில் மையம் கவனம் செலுத்த வேண்டும் என்றும் குழு பரிந்துரைத்தது.
வங்கிகள், ஓய்வூதிய நிதிகள், சொத்து மேலாண்மை நிதிகள், காப்பீட்டு நிறுவனங்கள் போன்ற முன்னணி பெரு நிறுவனங்கள் மற்றும் நிதி நிறுவனங்களுடன் ஒருங்கிணைந்து தீர்வுகள் காண வேண்டும் என்று அது பரிந்துரைத்தது.
இது குறித்து பேசிய திருமதி காகு நகாடே, “சுகாதாரம் மற்றும் மருத்துவ தொழில்நுட்பத்தில் ஏற்பட்டுள்ள முன்னேற்றங்கள் மனிதர்களின் ஆயுளை அதிகரித்துள்ளன. லாங்கிவிட்டி நிதி மையத்தை உருவாக்கும் நடவடிக்கை நீண்ட கால பார்வை, செல்வ மேலாண்மை, காப்பீடு, ஓய்வூதியம், வெள்ளி தொழில்முனைவு மற்றும் இடைநிலை சுற்றுலா ஆகியவற்றில் வாய்ப்புகளைத் திறக்கும்,” என்றார்.
குழுவின் அறிக்கையை கீழே உள்ள இணைய இணைப்பில் பார்க்கலாம்:
https://ifsca.gov.in/Viewer/ReportandPublication/29
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1816374
பிரதமர் அலுவலகம்
ஶ்ரீ குரு கோவிந்த் சிங்கின் பர்காஷ் புரப் தினத்தையொட்டி மக்களுக்கு பிரதமர் வாழ்த்து
ஶ்ரீ குரு கோவிந்த் சிங்கின் பர்காஷ் புரப் தினத்தையொட்டி மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
‘’ ஶ்ரீ குரு கோவிந்த் சிங்கின் பர்காஷ் புரப் தினத்தையொட்டி வாழ்த்துக்கள். அவரது வாழ்க்கையும், போதனைகளும் லட்சக்கணக்கான மக்களுக்கு வலிமை அளித்தது. அவரது 350-வது பர்காஷ் புரப் விழாவைக் கொண்டாடும் வாய்ப்பு நமது அரசுக்கு கிடைத்தது பற்றி நான் எப்போதும் நினைவில் கொண்டுள்ளேன். அப்போது, எனது பாட்னா பயணத்தின் சில காட்சிகளை இங்கு பகிர்ந்துள்ளேன். https://t.co/1ANjFXI1UA"
மத்திய அமைச்சரவை
மத்திய பணியாளர் தேர்வாணையத்திற்கும் மங்கோலியாவின் ஆட்சிப்பணி குழுவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
மத்திய பணியாளர் தேர்வாணையத்திற்கும் மங்கோலியாவின் ஆட்சிப்பணி குழுவிற்கும் இடையேயான புரிந்துணர்வு ஒப்பந்தத்திற்கு பிரதமர் திரு.நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்தப் புரிந்துணர்வு ஒப்பந்தம் மங்கோலிய ஆட்சிப்பணிக்குழுவிற்கும், மத்திய பணியாளர் தேர்வாணையத்திற்கும் இடையே தற்போதுள்ள உறவுகளை வலுப்படுத்தும். ஆள்சேர்ப்பு தளத்தில் இருதரப்பினரும் தங்களது அனுபவம் மற்றும் நிபுணத்துவத்தை பகிர்ந்து கொள்ள இது வழிவகுக்கும்.
நிதி அமைச்சகம்
வாஷிங்டன் டிசியில் நடைபெற்ற பிரிக்ஸ் நிதியமைச்சர்கள் மற்றும் மத்திய வங்கி கவர்னர்கள் கூட்டத்தில் பொருளாதார விவகாரங்கள் துறைச் செயலாளர் திரு. சுபாஷ் சந்திர கர்க் பங்கேற்றார்
வாஷிங்டன் டிசியில் நேற்று  நடைபெற்ற சர்வதேசப் பண நிதியம், உலக வங்கி ஆகியவற்றின் வசந்தகாலக் கூட்டங்களின் போது ஏற்பாடு செய்யப்பட்டிருந்த, பிரிக்ஸ் நிதியமைச்சர்கள் மற்றும் மத்திய வங்கி கவர்னர்கள் கூட்டத்தின் மத்திய நிதி அமைச்சகத்தின் சார்பில் பொருளாதார விவகாரங்கள் துறை செயலாளர் திரு சுபாஷ் சந்திர கர்க் பங்கேற்றார்.
புதிய மேம்பாட்டு வங்கியின் திட்டச் செயல்பாடுகளை மேம்படுத்துவது குறித்து இந்தக் கூட்டத்தில் விவாதிக்கப்பட்டது. இந்தத் திட்டங்களை உறுப்புநாடுகளிடையே சமமாகப் பகிர்ந்து கொள்வதில், உறுப்பினர்கள் எண்ணிக்கையை விரிவாக்குவது, சட்டவிரோத நிதிச் செயல்பாடுகளைக் கட்டுப்படுத்துவதற்கான பணிக்குழுவை அமைக்கும் தென்னாப்பிரிக்க அதிபர் சார்பிலான திட்டம், பொதுத்துறை - தனியார்துறை கூட்டாண்மை குறித்த பிரிக்ஸ் பணிக்குழு ஆகியன குறித்தும் விவாதிக்கப்பட்டது. பிரிக்ஸ் அவசரத் தொகுப்பு ஏற்பாடு, பிரிக்ஸ் பத்திரங்கள் நிதியம் தொடர்பான பிரச்சினைகள் குறித்தும் விவாதி்க்கப்பட்டது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
-----
(Visitor Counter : 110
திறன் மேம்பாடு மற்றும் தொழில் முனைவோர் அமைச்சகம்
புதிய இந்தியாவின் எதிர்கால வளர்ச்சிக்கு திறன்கள் முக்கிய பங்கு வகிக்கும் : மத்திய இணை அமைச்சர் திரு ராஜீவ் சந்திரசேகர்
புதிய இந்தியாவின் எதிர்கால வளர்ச்சிக்கு திறன்கள் முக்கிய பங்கு வகிக்கும் என்று மத்திய திறன் மேம்பாடு, தொழில்முனைவோர், மின்னணுவியல் மற்றும் தகவல் தொழில்நுட்பத்துறை இணை அமைச்சர் திரு ராஜீவ் சந்திரசேகர் கூறியுள்ளார்.
ஜார்க்கண்ட் மாநிலம் கும்லாவில் கிராமிய உதய்மி திட்டத்தின் 3-வது கட்டத்தின் கீழ், திறன் பயிற்சி பெற்ற 200 பெண்களுக்கு சான்றிதழ்கள் வழங்கும் நிகழ்ச்சியில் அவர் பங்கேற்று சான்றிதழ்களை அவர் வழங்கினார்.
நிகழ்ச்சியில் பேசிய அவர், உள்ளூரில் உள்ள வாய்ப்புகளையும் வளங்களையும் கருத்தில் கொண்டு திறன் பயிற்சிகளை வழங்குவதற்கான நடவடிக்கைகளை அரசு மேற்கொண்டுள்ளதாகக் கூறினார். இது நகர்ப்புறங்களுக்கு இடம் பெயர்தலைக் குறைத்து உள்ளூர் பொருளாதாரத்தை மேம்படுத்தும் என்று அவர் தெரிவித்தார். தற்சார்பு இந்தியா என்ற கனவு பழங்குடியினரின் பங்களிப்பு இல்லாமல் சாத்தியம் ஆகாது என்று அவர் கூறினார். கிராமங்களின் தற்சார்பு மூலமாகவே, தற்சார்பு இந்தியாவை அடைய முடியும் என்பது பிரதமர் திரு நரேந்திர மோடியின் தொலைநோக்குப் பார்வை என்றும் அதன் அடிப்படையில் அரசு பயணித்து வருவதாகவும் அவர் கூறினார்.
இதன் பின்னர், மகாத்மா காந்தி தேசிய கூட்டுத் திட்டத்தின் , கீழ், தமிழ்நாடு மற்றும் ஜார்கண்டில் பணியாற்றும் குழுவினருடன் அவர் கலந்துரையாடியதுடன் திறன் மேம்பாடு குறித்து எடுத்துரைத்தார்.
பாதுகாப்பு அமைச்சகம்
இரண்டாவது போர்முனை மற்றும் வான்வெளி வியூக நிகழ்ச்சியின் கீழ் கேப்ஸ்டோன் கருத்தரங்கை இந்திய விமானப்படை நடத்தியது
இரண்டாவது போர்முனை மற்றும் வான்வெளி வியூக நிகழ்ச்சியின் கீழ் கேப்ஸ்டோன் கருத்தரங்கை இந்திய விமானப்படை புதுதில்லியில் உள்ள விமானப்படை அரங்கில் நடத்தியது. வான்வெளி போர்முனை மற்றும் வான்வெளி அதிகாரக் கல்வி மையம் சார்பாக இந்தக் கருத்தரங்கம் நடத்தப்பட்டது.
போர்முனை மற்றும் வான்வெளி வியூக நிகழ்ச்சி என்பது கடந்த 2022 ஆம் ஆண்டில் தொடங்கப்பட்டது. 15 வாரங்கள் கால அளவில் நடத்தப்படும் இந்தப் பயிற்சி வியூகம் சார்ந்த கல்வியியல் நிகழ்ச்சியாகும். கொள்கை முடிவுகளை எடுப்பதற்கான கருத்துக்களுக்கு வியூகம் அமைத்து அதிகார வரம்பு எல்லைகளுக்கு அப்பாற்பட்ட திறமைகளை வளர்ப்பதற்கு கருத்தியல் நிபுணர்களின் திறன்களை வளர்ப்பதுதான் இதன் மிகப் பெரிய நோக்கமாகும்.
ஆயுஷ்
ஆதாரங்களின் அடிப்படையிலான ஆராய்ச்சியை ஊக்குவிப்பதன் மூலம் பாரம்பரிய மருத்துவ முறையை வலுப்படுத்த இந்தியா உறுதிபூண்டுள்ளது - மத்திய அமைச்சர் திரு சர்பானந்தா சோனோவால்
உலகிலேயே பாரம்பரிய மருத்துவத் முறையில் இந்தியா முன்னணியில் உள்ளது என ஆயுஷ் துறையின் மத்திய அமைச்சர் திரு சர்பானந்தா சோனாவால் கூறியுள்ளார். இன்று புது தில்லி விஞ்ஞான் பவனில் நடைபெற்ற யுனானி தினம் 2023 மற்றும் அது தொடர்பான சர்வதேச மாநாட்டின் தொடக்க விழா நிகழ்ச்சியில் அமைச்சர் சிறப்பு விருந்தினராகப் பங்கேற்றார்.
நிகழ்ச்சியில் பேசிய அவர், பிரதமர் திரு நரேந்திர மோடியின் தொலைநோக்குப் பார்வையுடன் கூடிய தலைமையின் கீழ் இந்தியா உலக சுகாதார அமைப்பு சார்பில் உலக பாரம்பரிய மருத்துவ மையத்தை ஏற்படுத்தும் முயற்சியை இந்தியா எடுத்துள்ளது என்றார். உலகில் பாரம்பரிய மருத்துவத்தில் இந்தியா தலைமை வகிக்கிறது என்பதை இது குறிப்பதாக அவர் குறிப்பிட்டார். ஆராய்ச்சி திறன்களையும், கல்வி வசதிகளையும் வலுப்படுத்தி சான்றுகள் அடிப்படையிலான ஆராய்ச்சியை மேம்படுத்துவதில் பணியாற்ற வேண்டும் எனவும் இதில் இந்தியா உறுதியுடன் உள்ளது எனவும் அவர் தெரிவித்தார்.
மத்திய பட்ஜெட்டில் ஆயுஷ் அமைச்சகத்துக்கான நிதி கணிசமாக உயர்த்தப்பட்டு 20 சதவீதம் அதிகரிக்கப்பட்டுள்ளது என அவர் கூறினார். யுனானி மருத்துவ முறைக்கு மகத்தான ஆதரவு கிடைத்துள்ளதாகவும், 2014-ம் ஆண்டிலிருந்து அது வளர்ந்து வருவதாகவும் திரு. சர்பானந்த சோனாவால் குறிப்பிட்டார்.
இந்நிகழ்ச்சியில் மத்திய சட்டம் மற்றும் நீதித்துறை அமைச்சர் திரு. கிரண் ரிஜிஜு, மத்திய ஆயுஷ் துறை இணை அமைச்சர் டாக்டர் முன்ஜபாரா மகேந்திரபாய் ஆகியோரும் கலந்து கொண்டனர்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
பிரதமரின் நகர்ப்புற வீட்டு வசதி திட்டத்தின் கீழ் 4,48,955 வீடுகள் ரூ.6,654.35 கோடி மத்திய நிதியுதவியுடன் கட்டப்பட்டுள்ளன
நாடாளுமன்றத்தின் மாநிலங்களவையில் இன்று கேள்வி ஒன்றுக்கு பதில் அளித்த மத்திய வீட்டு வசதி மற்றும் நகர்ப்புற விவகாரத்துறை இணையமைச்சர் திரு கவுசல் கிஷோர் எழுத்துபூர்வமாகஅளித்த பதிலில் கூறியதாவது:
பிரதமரின் நகர்ப்புற வீட்டு வசதி திட்டம் கடந்த 2015-16ம் ஆண்டில் செயல்படுத்தப்பட்டது முதல், மாநிலங்கள் / யூனியன் பிரதேசங்களில் கட்டப்பட்டுள்ள மொத்த வீடுகள் ஆண்டு வாரியாக கீழ்கண்ட இணைப்பில் கொடுக்கப்பட்டுள்ளன.
தமிழகத்தில் 2020-21ம் நிதியாண்டில் 1,20,719 வீடுகளும், புதுச்சேரியில் 2,820 வீடுகளும், 2021-22ம் நிதியாண்டில் தமிழகத்தில் 26,888 வீடுகளும். புதுச்சேரியில் 394 வீடுகளும் கட்டி முடிக்கப்பட்பட்டு பயனாளிகளுக்கு வழங்கப்பட்டுள்ளன.
இதற்காக தமிழகத்துக்கு 2020-21ம் நிதியாண்டில் ரூ.1,612.08 கோடியும், புதுச்சேரிக்கு ரூ. 49.75 கோடியும்,
2021-22ம் நிதியாண்டில் தமிழகத்துக்கு ரூ.707.94 கோடியும், புதுச்சேரிக்கு ரூ. 8.36 கோடியும் மத்திய நிதியுதவி வழங்கப்பட்டுள்ளன.
மற்ற மாநிலங்களில் கட்டப்பட்ட வீடுகள் மற்றும் வழங்கப்பட்ட நிதியுதவிகளை கீழ்கண்ட இணைப்பில் காணவும்:
https://pib.gov.in/PressReleasePage.aspx?PRID=1778478
ஆயுஷ்
உலக ஹோமியோபதி தினத்தில் அறிவியல் மாநாட்டை மத்திய ஆயுஷ் அமைச்சர் திரு சர்பானந்தா சோனோவால் தொடங்கி வைத்தார்
‘ஹோமியோபதி: மக்கள் நலனுக்கான தேர்வு’ என்ற இரண்டு நாள் அறிவியல் மாநாட்டை மத்திய ஆயுஷ், துறைமுகங்கள், கப்பல் போக்குவரத்து மற்றும் நீர்வழித் துறை அமைச்சர் திரு சர்பானந்தா சோனோவால், புதுதில்லியில் இன்று தொடங்கி வைத்தார்.
ஆயுஷ் மற்றும் பெண்கள் & குழந்தைகள் மேம்பாட்டுத் துறை இணை அமைச்சர் டாக்டர் மகேந்திரபாய் முன்ஜ்பாராவும் இந்நிகழ்ச்சியில் கலந்து கொண்டார். ஆயுஷ் அமைச்சகத்தின் கீழ் உள்ள மூன்று முக்கிய அமைப்புகளான ஹோமியோபதி ஆராய்ச்சிக்கான மத்திய கவுன்சில், தேசிய ஹோமியோபதி ஆணையம் மற்றும் தேசிய ஹோமியோபதி நிறுவனம் ஆகியவை இணைந்து இந்த மாநாட்டை நடத்துகின்றன.
ஹோமியோபதியின் நிறுவனர் டாக்டர் கிறிஸ்டியன் ஃப்ரெட்ரிக் சாமுவேல் ஹானிமனின் பிறந்தநாளை நினைவுகூரும் வகையில் உலக ஹோமியோபதி தினம் அனுசரிக்கப்படுகிறது.
கூட்டத்தில் உரையாற்றிய திரு சோனோவால், ஆயுஷின் கல்வி, நடைமுறை மற்றும் மருந்து மேம்பாட்டில் பெரியளவில் மாற்றம் நடந்து வருவதாக கூறினார். சமீபத்தில் உருவாக்கப்பட்ட இந்திய மருத்துவ முறைகளுக்கான தேசிய ஆணையமும், ஹோமியோபதிக்கான தேசிய ஆணையமும் புதிய கல்விக் கொள்கையின்படி ஆயுஷ் கல்வியை சீரமைத்து புதிய திறமையாளர்களை ஈர்த்து வருவதால், மருத்துவக் கல்வியை நாடும் மாணவர்களின் முதல் விருப்பமாகவும் இது அமையும் என்றார்.
ஹோமியோபதி மருந்துகள் அதிக எண்ணிக்கையிலான மக்களால் ஏற்றுக்கொள்ளக்கூடியவை என்று அவர் கூறினார். மேலும், ஹோமியோபதி சிகிச்சைக்கு மக்களிடையே வரவேற்பு அதிகமாக உள்ளதாகவும், மக்கள் தலைமுறை தலைமுறையாக குடும்ப மருத்துவர்களிடம் சிகிச்சை பெறுவதாகவும் அமைச்சர் கூறினார்.
நிகழ்ச்சியில் பேசிய டாக்டர் மகேந்திரபாய் முஞ்ச்பாரா, பல்வேறு நோய்களுக்கு சிகிச்சையளிப்பதற்கும், குறைந்த செலவில், பாதுகாப்பான வழிமுறைகள் மூலம் தனிநபர் ஆரோக்கியத்தை மேம்படுத்துவதற்கும் ஹோமியோபதி மிகவும் பயனுள்ளதாக இருக்கிறது என்பதை எடுத்துரைத்தார்.
ஹோமியோயோபதி துறையில் இதுவரை கடந்து வந்த பாதை, சாதனைகள் மற்றும் ஹோமியோபதியின் வளர்ச்சிக்கான எதிர்கால உத்திகளை வகுக்க இந்த மாநாடு ஒரு வாய்ப்பாகும்.
ஹோமியோபதி ஆராய்ச்சியாளர்கள், பல துறைகளைச் சேர்ந்த விஞ்ஞானிகள், பயிற்சியாளர்கள், மாணவர்கள், தொழிலதிபர்கள் மற்றும் பல்வேறு ஹோமியோபதி சங்கங்களின் பிரதிநிதிகள் ஆகியோர் மாநாட்டில் கலந்து கொண்டனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1815204
பிரதமர் அலுவலகம்
ரேபரேலி மாடர்ன் ரயில் பெட்டி தொழிற்சாலை 10,000 பெட்டிகளை தயாரித்து நிகழ்த்தப்பட்ட புதிய சாதனைக்கு பிரதமர் பாராட்டு
ரேபரேலியில் உள்ள மாடர்ன் ரயில் பெட்டி தொழிற்சாலை தொடங்கப்பட்டதில் இருந்து இதுவரை10,000 பெட்டிகளை தயாரித்து ஏப்ரல் மாதத்தில் நிகழ்த்தப்பட்ட புதிய சாதனையை பிரதமர் திரு நரேந்திர மோடி பாராட்டியுள்ளார்.
ரயில்வே அமைச்சகத்தின் ட்வீட் ஒன்றைப் பகிர்ந்து பிரதமர் கூறியிருப்பதாவது:
“அற்புதம்! இது, 'மேக் இன் இந்தியா' வை ஊக்குவித்து, ரயில்வே துறையை வலுப்படுத்தும் முயற்சிகளின் ஒரு பகுதியாகும்’’ .
பாதுகாப்பு அமைச்சகம்
கொவிட்-19னால் ஊரடங்கு அமலில் உள்ள போது, விமானம் இயங்க ஆதரவாக விசாகப்பட்டினம் விமானநிலையத்திலிருந்து இருபத்தி நான்கு மணிநேரமும்  விமானங்களை இயக்க இந்திய கடற்படை உதவுகிறது.
தற்போதைய கொவிட்-19 தொற்றுநோய் சூழலில், கொரொனா வைரஸ் பரவுவதைத் தடுக்க நாடு தழுவிய ஊரடங்கு கடைபிடிக்கபட்டு வரும் நிலையில், விசாகப்பட்டினத்தின் கிழக்கு கடற்படை விமான நிலையம் , மக்களும், இராணுவமும் இணைந்து உபயோகிக்க ஏதுவாக இருபத்தி நான்கு மணிநேரமும் இயங்குகிறது. தேவையான அனைத்து பாதுகாப்பு சேவைகளும் விமான நிலைய வசதிகளும் தொடர்ந்து கிடைப்பதை உறுதி செய்வதற்காக விமானநிலையத்தில் சுழற்சி முறையில் ஆட்கள் நியமிக்கப்பட்டுள்ளனர். இந்த ஏற்பாடு அனைத்து சிறப்பு விமானங்களும், ஸ்பைஸ்ஜெட்டின்  சரக்கு விமானமும் அவற்றின் செயல்பாடுகளைத் தங்கு தடையின்றி தொடர்ந்து நடத்த உதவி செய்கிறது. ஊரடங்கு அமல்படுத்தப்பட்டதிலிருந்து இதுவரை, 15 வகையான சரக்கு விமானங்கள் இயக்கப்பட்டுள்ளன.
மேலும், இந்திய கடற்படை வழக்கமான கடல்சார் கண்காணிப்புப் பணிகளை இரவு பகலாக தொடர்ந்து மேற்கொண்டு வருகிறது. விமான நிலையத்திலிருந்து இயக்கபடும் INAS 311, ENC இன்  விமானம் வழக்கமான கடல்சார் கண்காணிப்புப் பணிகளை மேற்கொண்டு வருகிறது. கூடுதலாக, மற்ற அனைத்து விமானப் படைகளும் பணிக்குத் தயாராக வைக்கப்பட்டுள்ளதுடன், தேவை ஏற்பட்டால் உடனடியாக இயக்கப்படவும் தயார் நிலையில் உள்ளன.
•••••••••••••••
(
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகளுக்கு அதிகாரமளித்தல் துறையில் உறுதிமொழி ஏற்புடன் நல்லிணக்க தினம் கடைப்பிடிக்கப்பட்டது
ஒவ்வொரு ஆண்டும் ஆகஸ்ட் 20 ஆம் தேதி 'நல்லிணக்க தினம்' நாடு முழுவதும் கடைப்பிடிக்கப்படுகிறது. ஆனால் இந்த ஆண்டு அந்தத் தேதியில் ஞாயிற்றுக்கிழமை வருவதால், நல்லிணக்க உறுதிமொழி ஏற்பு இன்று, அதாவது ஆகஸ்ட் 18, 2023 அன்று அனைத்து அரசு அலுவலகங்களிலும் ஏற்பாடு செய்யப்பட்டது.
இதன்படி செயலாளர் திரு ராஜேஷ் அகர்வால் தலைமையில் மாற்றுத்திறனாளிகளுக்கு அதிகாரமளித்தல் துறை அலுவலர்கள் இன்று காலை 11 மணிக்கு மத்திய அரசு அலுவலகங்கள் வளாகத்தில் உள்ள அந்த்யோதயா பவனில் 'நல்லிணக்க உறுதிமொழி' ஏற்றனர்.
அனைத்து மதங்கள், மொழிகள் மற்றும் பிராந்திய மக்களிடையே தேசிய ஒருமைப்பாடு மற்றும் மத நல்லிணக்கத்தை மேம்படுத்துவதற்காக இந்த தினம் கடைப்பிடிக்கப்படுகிறது. வன்முறையைத் தவிர்ப்பதும், மக்களிடையே நல்லெண்ணத்தை நிலைநிறுத்துவதும் இந்த தினத்தின் நோக்கமாகும்.
நிதி அமைச்சகம்
தேர்தல் பத்திரங்களில் பாதுகாப்பு அம்சங்கள் உள்ளதாக அரசு விளக்கம்
2018 ஜனவரி 2-ஆம் தேதி தேர்தல் பத்திரங்கள் திட்டத்தை மத்திய அரசு அறிமுகம் செய்தது. தேர்தல் பத்திரம் என்பது, கடன் வாங்கும்போது எழுதிக் கொடுக்கப்படும் பிராமிசரி நோட்டு போன்றதாகும்.
தேர்தல் பத்திரங்களை வாங்குபவர்கள் தங்களைப் பற்றிய தகவல்களைக் கொடுத்து, வங்கிக் கணக்கின் மூலமாக அதற்கான தொகையைச் செலுத்தினால் மட்டுமே அவற்றை வாங்க அனுமதிக்கப்படுவார்கள். அந்தப் பத்திரத்தில் பெயரோ, வேறு எந்தத் தகவல்களோ இருக்காது என்பதால், அதை வாங்கியவர் யார் என்பதைத் தெரிந்துகொள்ள முடியாது. அதேபோல, எந்தக் கட்சிக்கு இந்தப் பத்திரத்தை வழங்குகிறோம் என்ற விவரமும் அதில் இராது. எனவே எந்தக் குறிப்பிட்ட பத்திரமும் யாரால் வாங்கப்பட்டது, எந்தக் கட்சியுடன் தொடர்புடையது என்று அடையாளம் காண இயலாது.
போலிப் பத்திரங்களை அளிப்பது, மோசடி செய்வது ஆகியவற்றைக் களையும்வகையில் பாதுகாப்பு அம்சங்கள் தேர்தல் பத்திரங்களில் இடம்பெற்றுள்ளன. அதில் ஒன்று, பத்திரங்களில் இடம்பெற்றிருக்கும் வரிசை எண்களை வெறும் கண்களால் பார்க்க இயலாது. இந்த எண்ணைப் பத்திரம் வாங்குபவர் மற்றும் பத்திரத்தை டெபாசிட் செய்யும் அரசியல் கட்சியுடன் தொடர்புபடுத்தி எந்த ஆவணத்தையும் பாரத ஸ்டேட் வங்கி பதிவு செய்வதில்லை. அதனால், பத்திரத்தை வங்கி வழங்கும்போது, எந்த அரசியல்கட்சியுடனும் அதைச் சம்பந்தப்படுத்துவதில்லை. இவ்வாறு நன்கொடை வழங்குபவர் அல்லது பத்திரம் வாங்குவோர்களைக் கண்டுபிடிக்க இந்த எண் பயன்படுத்தப்படுவதில்லை.
மேலும், பாரத ஸ்டேட் வங்கி இந்த வரிசை எண்ணை அரசு மற்றும் அதைப் பயன்படுத்துவோர் உட்பட யாரிடமும் பகிர்ந்துகொள்வதுமில்லை.
----
(Visitor Counter : 138